настоящото правило.
 3.1.3.2.
 Ако нищо друго не е посочено в настоящото приложение, светодиодните модули или излъчвателите на светлина се изпитват вътре в предния фар за мъгла, предоставен от производителя.
 3.1.4. Температура на околния въздух
 За измерването на електрическите и фотометричните характеристики предният фар за мъгла трябва да се използва при сух и неподвижен въздух и температура на околната среда 23 °C ± 5 °C.
 3.1.5. В случай на излъчватели на светлина:
 3.1.5.1. Електрозахранване
 Електрозахранването, използвано за изпитване на пускането и разгарянето, трябва да бъде достатъчно за осигуряване на рязкото нарастване при импулса на тока.
 3.1.5.2. Положение на светене
 Положението на светене трябва да бъде указаното от заявителя. Положенията на стареене и на изпитване трябва да бъдат еднакви. Ако светлината се използва случайно в неправилна посока, тя трябва да бъде подложена повторно на стареене, преди започването на измерванията. По време на стареенето и измерванията, в границите на пространството, указано от заявителя, не се допускат никакви провеждащи електричен ток предмети. Освен това трябва да се избягват магнитни полета на разсейване.
 3.2. Стареене
 3.2.1. Светодиодните модули или излъчвателите на светлина трябва да бъдат подложени на стареене.
 3.2.2. Посочените по-долу изпитвания се провеждат, след като светодиодният модул(и) или излъчвателят(излъчвателите) на светлина са подложени на стареене с използване на предоставената електронна пусково-регулираща апаратура при изпитвателно напрежение.
 3.2.3. Светодиоден модул(и)
 По искане на заявителя светодиодният модул се включва за период от 15 часа и се охлажда до температурата на околния въздух, преди да започнат изпитванията, посочени в настоящото правило.
 3.2.4. Нажежаеми лампи
 Нажежаемите лампи първо трябва да се подложат на стареене при напрежението за изпитването им в продължение на около един час. При лампите с две нажежаеми спирали всяка спирала се подлага на стареене поотделно.
 3.2.5. Газоразрядни светлинни източници
 С изключение на изпитването на пускането, всички изпитвания трябва да се провеждат със светлинни източници, които са подложени на стареене в продължение на най-малко 15 цикъла при следната цикличност на включване: 45 минути „включено“, 15 секунди „изключено“, 5 минути „включено“, 10 минути „изключено“.
 4. КОНКРЕТНИ ИЗПИТВАНИЯ
 Нажежаемите лампи, одобрени съгласно Правило No 37, газоразрядните светлинни източници, одобрени съгласно Правило No 99, и светодиодните модули не подлежат на изпитванията, указани в точки 4.3.1 и 4.3.2 по-долу.
 4.2. Газоразрядни светлинни източници
 Изпитването на пускането се прилага за светлинните източници, които не са били подложени на стареене и не са били използвани за период от най-малко 24 часа преди изпитването. Светлинният източник трябва да се включва директно и да продължава да свети.
 4.3. Разгаряне
 4.3.1. Нажежаемите лампи не подлежат на това изпитване.
 4.3.2. Газоразрядни светлинни източници
 Изпитването на разгарянето се прилага за светлинните източници, които не са били използвани за период от най-малко 1 час преди изпитването. Предният фар за мъгла трябва да достигне поне в точка 0° и 2,5° надолу по линия 6 светлинен интензитет:
 След 1 секунда: 25 процента от своя номинален светлинен поток;
 След 4 секунди: 80 процента от своя номинален светлинен поток.
 Номиналният светлинен поток е указан в предоставената таблица със стойности.
 4.4. Повторно пускане в загрято състояние
 4.4.1. Нажежаемите лампи не подлежат на това изпитване.
